హైదరాబాద్ (ఆంధ్రజ్యోతి):వ్యవసాయ యంత్ర పరికరాలు, పనిముట్లను తయారు చేస్తున్న శక్తిమాన్ ఆగ్రో  సంస్థ తెలంగాణలో ఏర్పాటు చేయనున్న యూనిట్ కోసం ప్రతిపాదించిన స్థలాలపై ఆ సంస్థ ప్రతినిధులు  శుక్రవారం టిఎస్ఐఐసి చైర్మన్ గ్యాదరి బాలమల్లుతో చర్చించారు. వీరిలో  దానేశ్ వశిష్ట, గుణాకర్రావు, ఎన్ శివనాగప్రసాద్ ఉన్నారు. కామారెడ్డి సమీపంలోని బిక్నూర్, రాజన్న సిరిసిల్ల జిల్లా జిల్లెల ప్రాంతంలో సేకరించిన సుమారు 200 ఎకరాల స్థలాల వివరాలను ఈ సందర్భంగా తెలియజేశారు. రైల్వే ట్రాక్ సమీపంలో ఉండడంతో పాటు వివిధ ప్రాంతాలకు మెరుగైన రవాణా వసతులున్న బిక్నూర్ ప్రాంతంలో తమ యూనిట్ ఏర్పాటుకు అనుకూలంగా ఉంటుందని కంపెనీ ప్రతినిధులు పేర్కొన్నారు. కాగా రాజన్న సిరిసిల్ల, బిక్నూర్ ప్రాంతాల్లో రెండు వందల ఎకరాల చొప్పున స్థలాలను సేకరించి ప్రభుత్వానికి నివేదించినట్టు టిఎ్సఐఐసి అధికారులు పేర్కొన్నారు.
hyderabad (aandhrajyoti):vyavasaaya yantra parikaraalu, panimutlanu tayaaru chestunna saktiman agro  samstha telamgaanalo erpaatu cheyanunna unit kosam pratipaadinchina sthalaalapai aa samstha pratinidhulu  sukravaaram tsici chairman gyaadari baalamallutho charchinchaaru. veerilo  danesh vashishta, gunakarrao, en sivanagaprasad unnaaru. kamareddy sameepamloni biknoor, rajanna sirisilla jilla jillela praantamlo sekarinchina sumaru 200 ekaraala sthalaala vivaraalanu ee sandarbhamgaa teliyajesaaru. railve track sameepamlo undadamtho paatu vividha praantaalaku merugaina rawana vasatulunna biknoor praantamlo tama unit erpaatuku anukuulamgaa untundani company pratinidhulu perkonnaru. kaga rajanna sirisilla, biknoor praantaallo rendu vandala ekaraala choppuna sthalaalanu sekarinchi prabhutvaaniki nivedinchinattu tisic adhikaarulu perkonnaru.